open-index/open-wikipedia-markdown huggingface dataset:
Doksologi

**Doksologi** (av gresk *doxologia*, sammensatt av *doksa*, «forestilling, mening» og *logos*, «ord, utsagn, beretning, lære») er en kort religiøs lovprisning av for eksempel Gud, Jesus Kristus, gjerne i en gudstjenestesammenheng. Innenfor jødisk-kristen tradisjon avsluttes bønner ofte med en doksologi.

## Eksempler
* Avslutningen på Fader Vår: *For riket er ditt, og makten og æren i evighet.*
* Den lille Gloria og den store (Gloria Patri): *Ære være Faderen og Sønnen og Den hellige ånd, som var, er og være skal, én sann Gud fra evighet og til evighet.* 
* Avslutninger på brev i Det nye testamente: *Ham, den eneste vise Gud, være ære ved Jesus Kristus i all evighet! Amen.*
* David i tempelet: *Lovet være du, Herre, vår ættefar Israels Gud, fra evighet og til evighet! Herre, din er storheten, makten, herligheten, æren og høyheten, ja alt i himmelen og på jorden. Ditt er riket, Herre, og du er opphøyet og har alt i din makt*.
* Avslutningen av den eukaristiske bønn blant annet i den katolske kirke. *Ved Ham og med Ham og i Ham, tilkommer deg, Gud allmektige Fader, alle ære og herlighet, fra evighet til evighet.*

## Referanser
Malojaroslavets

**Malojaroslavets** (russisk: Малояросла́вец) er en by i Kaluga oblast i Russland. Den ligger ved høyre bredd av elva Luzja (i Okas nedbørfelt), rundt 60&nbsp;km nordøst for Kaluga. Innbyggertall: 23&nbsp;100 (2006 est.), 31&nbsp;606 (folketelling 2002).

Malojaroslavets ble grunnlagt på slutten av 1300-tallet av fyrst Vladimir Andrejevitsj av Serpukhov, og ble kalt Jaroslavets etter hans sønn Jaroslav. I 1485 ble byen annektert av Storfyrstedømmet Moskva, og navnet ble endret til Malojaroslavets for å skille den fra Jaroslavl. 

Under Napoleons invasjon av Russland ble slaget ved Malojaroslavets utkjempet i nærheten av byen 12. oktober 1812.

Under andre verdenskrig ble det også utkjempet flere harde kamper ved Malojaroslavets under slaget om Moskva i 1941&ndash;1942. Byen ble tatt av den tyske arme 18. oktober 1941 og ble gjenerobret av sovjetiske styrker 2. januar 1942.

## Referanser


## Eksterne lenker
*
Salamander (metafor)

**Salamander** som metafor ble introdusert av Jens Bjørneboe i romanen *[[Jonas (roman)|Jonas]]* (1955). Begrepet henter Bjørneboe fra Karel Čapeks *[[Salamanderkrigen]]*.

I romanen fører humanisten overlærer Jochumsen en intens kamp mot dem han kaller «salamanderne» i skolesystemet. «Salamanderne» er tilhengere av den nye, «effektive» skolen, som ikke tar særlig hensyn til barns behov, og ensidig fokuserer på karaktergjennomsnitt. I den offentlige skolen er salamanderne tallrike, og deres grep om skolen øker stadig.

I *Jonas* er «salamanderne» fremstilt som latterlige, onde, middelmådige, kulturfiendtlige, trangsynte, sleipe og med fullstendig mangel på integritet — og som tilhengere av den statlige politikken på 1950-tallet snakker de gjerne samnorsk. «Strange», som overtar som overlærer ved Jochumsens skole etter Jochumsens død, er fremstilt som det typiske eksempelet på en salamander. Han liker å finne på nye samnorskord for å erstatte ord av dansk og tysk opprinnelse, og har latente antisemittiske, nasjonalistiske og ekskluderende holdninger.

Som salamandernes motsetning står ved siden av Jochumsen kulturmennesket «Abraham Werner», figuren «Jungmannen» (en sjøoffiser med bakgrunn som lektor, og som på mange måter minner om Bjørneboe selv) og de to lærerne ved steinerskolen i Oslo «Back» og «Johannes Marx», som fremstilles som frisinnede humanister og åndsmennesker, samtidig som flere av dem har opplevd mange prøvelser (som Jungmannen og den forfulgte tyske jøden Johannes Marx).

## Videre lesning
*
Suzdal

**Suzdal** (russisk: Су́здаль) er en by i Vladimir oblast i Russland. Den ligger ved elva Kamenka (ei sideelv til Nerl), rundt 30&nbsp;km nord for Vladimir.

## Historie
Byen nevnes første gang i historiske dokumenter i 1024, men den er sannsynligvis eldre enn det. I mange århundrer var den hovedstad for flere russiske fyrstedømmer. 

Etter at byens politiske betydning gikk tilbake, vokste dens betydning som et religiøst senter, med flere klostre og et bemerkelsesverdig antall kirker i forhold til innbyggertallet. På et tidspunkt hadde byen førti kirker på fire hundre familier. 

## Demografi
Befolkningsutvikling:
:

## Severdigheter
I dag er byen et viktig turistsenter, med mange fine eksempler på gammel russisk arkitektur, hovedsakelig i form av klostre og kirker. Byen er en del av den russiske turistruten Den gyldne ring. Når man går gjennom byen kan man få inntrykk av at hver tredje bygning er en kirke. 

Selv om byen har over ti tusen innbyggere, så har Suzdal bibeholdt utseendet og følelsen av å være i en liten landsby, med bekker og enger overalt, og høns og husdyr er et vanlig syn i byens gater, hvorav noen ikke er asfaltert. Denne blandingen av praktfull middelalderarkitektur og et landlig miljø gir Suzdal en malerisk sjarm, og om sommeren er kunstnere og staffelier et vanlig syn.

## Referanser


## Eksterne lenker
* 
* Bilder fra byen
Den ville gjengen

***Den ville gjengen*** (originaltittel: *The Wild Bunch*) er en amerikansk westernfilm fra 1969 regissert av Sam Peckinpah. I hovedrollene finner vi blant annet William Holden, Ernest Borgnine, Warren Oates, Ben Johnson, Strother Martin og Bo Hopkins.

## Handling
Året er 1913: En gjeng amerikanske bankranere har flyttet virksomheten over til Mexico, men forfølges av jernbaneselskapets premiejegere. Banden har bare en moralregel – lojaliteten overfor hverandre – men det synes å være en dyd mer en resten av omgivelsene. Når en av gjengens medlemmer drepes av den meksikanske bandittgeneralen Mapache går de i åpen strid med hans menn, en strid som også kommer til å bli deres siste.

## Om filmen
Filmen ble kjent blant annet for en temmelig voldelig sekvens under et voldsomt bankran og det endelige oppgjøret med den meksikanske hæren. Ble nominert til to Oscar i 1970.

På overflaten handler *The Wild Bunch* om de siste krampetrekningene til den klassiske amerikanske "outlaw'en". Den tegner et bilde av et USA som er i ferd med å støvsuge de siste geografiske hjørnene for eventyrlyst, selvjustis og "loven vest for Pecos". Det er omveltningens tid, overgangen fra natur til kultur. Et sivilisert samfunn har ikke plass til de gamle, voldelige vigilantene som satte sitt preg på pionèertiden. Det var også dem som mente at den var en samtidskommentar og at den krititserte den voksende volden mot hjemlandets student-opprørere og den blodige intervensjonen i Vietnam.

Filmen ble i 1970 nominert til to Oscar. I 1999 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.

### I Norge
Filmen ble først forbudt i Norge, men ble etter flere klipp sluppet med 16 års aldersgrense. Kommentar fra filmsensuren: *Tillatt fra 16 år 13.10.1969 etter at firmaet klippet 37 meter og Statens filmkontroll klippet: 1 akt. blodige nedskytinger fork. 3+1+1 = 5 m. kvinnen som trampes ned av en hest 3 m. banditten som dreper tre menn og selv blir drept 15 m. blodig nærbilde av den sårete banditten 1+1 = 2 m. 7 akt. en av banden blir slept i tau etter en bil fork. 3 m. Angelos blodige ansikt 2 m. Angelos strupe kuttes 0.3 m. blodsprut fra generalen 0.2 m. nedskytinger 4+4 = 8 m. kvinnen som brukes som skjold 4.5 m. 8 akt. massenedskytinger med mitraljøser og nærbilder av blodige ofre 7+5+9 = 21 m. blodige ofre 4 m. blodige ofre 1 m. = 69 m.*

## I rollene
* William Holden : *Pike Bishop*
* Ernest Borgnine : *Dutch Engstrom*
* Robert Ryan : *Deke Thornton*
* Edmond O'Brien : *Freddie Sykes*
* Warren Oates : *Lyle Gorch*
* Jaime Sánchez : *Angel*
* Ben Johnson : *Tector Gorch*
* Emilio Fernández : *général Mapache*
* Strother Martin : *Coffer*
* L.Q. Jones : *T.CAlbert*
* Dekker : *Pat Harrigan*
* Bo Hopkins : *Crazy Lee*
* Dub Taylor : *revérend Wainscoat*
* Paul Harper : *Ross*
* Jorge Russek : *major Zamorra*

## Eksterne lenker
*
Det kom en cowboy

***Det kom en cowboy*** (originaltittel: *Comes a Horseman*) er en amerikansk western-dramafilm fra 1978 med James Caan, Jane Fonda, Jason Robards og Richard Farnsworth i hovedrollene. Regi er ved Alan J. Pakula.

## Handling
Filmen er en "moderne" western med handlingen lagt til Montana i 1945. En jordbaron (Roberts) vil undersøke om det er oljeforekomster på ranchen til en kvinnelig rancheier (Fonda) – noe hun motsetter seg. Men mellom henne og jordbaronen er det fra tidligere sterke personlige motsetninger. Hun slår seg etterhvert sammen med naboen, den hjemvendte krigsveteranen Frank 'Buck' Athearn (Caan), for å ta opp kampen mot både jordbaronen og oljemagnaten. Sammen finner de to etterhvert kjærligheten.

### Om filmen
Farnsworth ble for sin innsats i filmen Oscar-nominert i kategorien beste mannlige birolle.

## I rollene
* James Caan: Frank Athearn 
* Jane Fonda: Ella Connors 
* Jason Robards: Jacob Ewing 
* George Grizzard: Neil Atkinson 
* Richard Farnsworth: Dodger 
* Jim Davis: Julie Blocker 
* Mark Harmon: Billy Joe Meynert 
* Macon McCalman: Virgil Hoverton 
* Basil Hoffman: George Bascomb 
* James Kline: Ralph Cole 
* James Keach: Emil Kroegh

## Eksterne lenker
*
The Wild Bunch

**The Wild Bunch** kan ha flere betydninger:*

* [[The Wild Bunch (bande)]] - forbrytergjeng i «Ville vesten»
* *Den ville gjengen* - amerikansk western-film fra 1969
* *Morgan Kane og «The Wild Bunch»* - bok fra 1972, ofte presentert kun som *«The Wild Bunch»''
El Condor

***El Condor*** er en amerikansk western fra 1970 regissert av John Guillermin. Filmen handler om noen banditter som inngår en avtale med noen Apache-indianere om å innta et meksikansk fort hvor det skal befinne seg en stor gullbeholdning. Hovedrollene spilles av Jim Brown, Lee Van Cleef og Patrick O'Neal.

## Handling
En straffange får høre at general Chavez fra den meksikanske hær har samlet Mexocos gullreserver i fortet El Condor. Han rømmer og slår seg sammen med banditten Jaroo som lover å stille opp med hundre Apache-indianere mot å få halvdelen av gullet. Soldatene blir massakrert og festningen erobret, men "gullbarrene" viser seg å inneholde bly. Dermed blir det en konflikt mellom partene.

## Om filmen
Den amerikanske filmkritikeren Roger Ebert gav den bare 1,5 av 4 stjerner, og skrev følgende: «*And what "El Condor" lacks in intelligence, it makes up for in stupidity*».

''VGs'' filmanmelder gav den terningkast tre.

## I rollene
(utvalg)
*Jim Brown –  Luke 
*Lee Van Cleef –  Jaroo 
*Patrick O'Neal –  General Chavez 
*Marianna Hill –  Claudine, Chavez's woman (as Mariana Hill) 
*Iron Eyes Cody –  Santana, Apache Chief 
*Imogen Hassall –  Dolores 
*Elisha Cook Jr. –  Old convict (as Elisha Cook) 
*Gustavo Rojo –  Colonel Anguinaldo

## Referanser


## Eksterne lenker
*
Heterocampinae

* *[[Heterocampa]]*
* *[[Stauropus]]*
* *[[Harpyia]]*
* *[[Dicranura]]*
* og mange andre

**Heterocampinae** er en gruppe (underfamilie) av sommerfugler som tilhører familien tannspinnere (Notodontidae). Som i de fleste andre undergruppene av Notodontidae er det uklart hvilke slekter som bør inkluderes her, og en stor del av slektene i denne familien har foreløpig ikke blitt plassert i en underfamilie. De fleste Heterocampinae kan kjennes ved at hannens antenner ikke er fjærformede helt ut, men er enkelt trådformede omtrent i den ytterste tredjedelen. Larvene har ofte et merkelig utseende, med lange bein og ulike slags kroppsutvekster. Denne gruppen er spesielt artsrik i Sør-Amerika, det finnes også mange arter i tropene i den gamle verden, men bare tre forekommer i Europa, og én av dem, ekorntannspinner (*Stauropus fagi*) finnes i Norge.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien tannspinnere, Notodontidae
************* Underfamilien Heterocampinae – gråbrune, hannen med bredt fjærformede antenner. I Europa:
************** ekorntannspinner, *[[Stauropus fagi]]* (Linnaeus, 1758) – på løvtrær, Sørlandet
************** trollspinner, *[[Harpyia milhauseri]]* (Fabricius, 1775) – ikke i Norge, nærmest i Sørøst-Sverige
************** *[[Dicranura ulmi]]* (Denis & Schiffermüller, 1775)

## Kilder

* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/stauropus_fagi.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/notodontidae/fagi.html
* Fauna Europaea, utbredelsesdatabase over europeiske dyr. http://www.faunaeur.org/full_results.php?id=8692

## Eksterne lenker
*
Karlsøy Prestegaard

**Karlsøy Prestegaard** er et rockeband fra Karlsøy i Troms, startet i 1979.

## Historie

I 1979 grunnla Stein Olsen bandet Nordnorsk Rockensemble, som i 1981 skiftet navn til Karlsøy Prestegaard. De gav ut sin første 7"-singel i 1981. Året etter spilte bandet inn debutalbumet *Dyret (666)*. De hadde en pause fra 1986, men gjenoppstod i 1988. 

I 1990 turnerte Karlsøy Prestegaard i Sovjetunionen. Turnéen startet i Murmansk og gikk via Leningrad, Moskva og til «den forbudte byen» Saratov ved Volga. Samme året ga de ut singelen «*Barn av lyset*».

I 1994 komponerte bandet musikken til Svein Andersens dokumentarfilm *[[Karlsøya – mellom geiter, rock & Muhammed|Karlsøya – mellom geiter, rock og Muhammed]]*. En soundtrack-CD på eget selskap ble også lansert i anledning filmen. Både gruppa og Stein Olsen som privatperson medvirket i filmen.

Den 13. juni 2008 ble albumet *Dyret (666)* og singelen «*Barn av lyset*» reutgitt som CD av Smart Patrol Records.

Bandet var i 2023 fortsatt aktivt konserterende og turnerende, hovedsakelig i Nord-Norge, der de blant annet er fast deltaker (og arrangør) på den lokale Karlsøyfestivalen. I 2004 spilte de på Quartfestivalen, som omtalte dem som «midt i blinken, vi snakker attitude og rockehistorie så det holder».

I 2026 kom bandet ut med LPen *Basement tapes* som opprinelig var spilt inn påsken 2005.

## Medlemmer per 2016
* Stein Ellysef Olsen – vokal/gitar
* Bjørn-Ole Olsen – sitar/gitar/vokal/synth
* Ariel Joshua Olsen – bass/kor
* Arne Lund – trommer
* Sjur Gabriel Olsen – perkusjon/tverrfløyte

## Diskografi
* *Shanty* 7"
* *Dyret (666)* LP
* *Barn av lyset* 7"
* *Dyret (666)/Barn av lyset* CD (Smart Patrol Records, 2008)
* *Basement tapes* LP (Fücking North Pole Records, 2026)
## Referanser


## Eksterne lenker
* 
*  Myspace/karlsoyprestegaard – Myspace-side
* Kanal på YouTube
Gottlieb A. Gedalia

**Gottlieb Hartvig Abrahamson Gedalia** (født 13. april 1816 i København, død 10. mars 1892) var en dansk vekseler og entreprenør.

Han var sønn av kjøpmann Hartvig Abrahamson Gedalia og Jette (f. Jacobsen). Han ble gift med Helene (f. Lundquist) (død 1888), som var datter av smedmester Peter Lundquist. Ekteparet fikk to sønner; Waldemar og Oscar.

Han var utdannet salmaker, og var fra 1848 vekseler i firmaet G. A. Gedalia & Co.

I 1870 ble han baron i San Marino. Tittelen var *«ærligt og redeligt købt og betalt»*, ifølge Søren Mørch. Han ble også ridder av Dannebrog.

Han investerte i jernbane- og havneanlegg, og grunnla i 1871 Landmandsbanken (i dag Danske Bank), men led store tap på byggingen av den nordvestsjællandske jernbanen Roskilde-Kalundborg, der konsesjonen var kjøpt fra Privatbanken. Han gikk konkurs i 1875.

## Referanser


## Litteratur
* Hansen, Svend Aage. *Økonomisk vækst i Danmark*, Akademisk Forlag, 1976.
* Mørch, Søren. *Det store bankkrak. Landmandsbankens sammenbrud 1922-1923*, Gyldendal 1986.
Notodden Blues Band

**Notodden Bluesband** (etablert 1979) ble kjent for sine utgivelser med besetningen gitaristene Trond Ytterbø/Jørn Pedersen, pianist Torgeir Hefre, bassist Jørn Øystein Johansen og Jan Sigurd Pettersen/Inge Mikkelsen trommer.  Senere har kun Ytterbø fortsatt, resten er erstattet med
Lars Endrerud bass, Espen Liland gitar, Eskil Aasland trommer, samt Torhild Sivertsen vokal.

## Utgivelser
**[[Notodden Bluesband (album)|Notodden Bluesband]]* (1984)
**[[NBB Live]]* (1990)
**[[3670 Notodden]]* (1993)
**[[Soul Food]]* (2003)
**[[Så langt som hit]]* (2009)

## Referanser


## Eksterne lenker
* 
* 
*
Elen

**Elen** er et kvinnenavn med flere mulige opprinnelser. Det kan være:
* en walisisk form av det greske navnet *[[Helene]]* som betyr «lys» eller «lysbærer»
* en norsk variant av kvinnenavnet *[[Elin]]*, som også kommer fra *Helene*

## Utbredelse
Tabellen nedenfor gir en detaljert oversikt over populariteten til fornavnet Elen i noen av de landene hvor statistikk er tilgjengelig.

Elen var et populært navn på jentebarn i Norge på 1700- og 1800-tallet.

## Kjente personer med navnet
Personene i listen er ordnet kronologisk etter fødselsår.
* Ann-Elen Skjelbreid (f. 1971), norsk skiskytter

## Referanser


## Eksterne lenker
*
SF Norge

**SF Norge AS** er et norsk selskap for filmdistribusjon som ble etablert i 1989. Selskapet driver med salg av kjøpe- og leiefilm til filmforhandlere samt distribusjon av film til norske kinoer. 1. januar 2000 inngikk SF en samarbeidsavtale med det amerikanske filmselskapet 20th Century Fox. SF Norge har også avtaler om distribusjon med andre store selskaper som MGM, Warner Bros. og Sony, i tillegg til norske produksjonsselskaper og uavhengige internasjonale filmleverandører.
## Eksterne lenker
* 
*
Melenki

**Melenki** (russisk: Меленки) er en by i Vladimir oblast i Russland. Den ligger ved elva Unzja (ei sideelv til Oka), rundt 120&nbsp;km sørøst for Vladimir (veiavstand 180&nbsp;km).

Melenki ble grunnlagt på 1600-tallet, og fikk byrettigheter i 1778.

## Demografi
Befolkningsutvikling:
:

## Referanser


## Eksterne lenker
*
Johanna (andre betydninger)

**[[Johanna]]** er et kvinnenavn. I tillegg kan det vise til

* Stormen Johanna

**Personer:**
* Johanna Spyri, sveitsisk barnebokforfatter
* Johanne Luise Heiberg, skuespiller fra attenhundretallet
* Johanna Sällström, svensk skuespillerinne

**Kultur:**
* TV-serien Johnny og Johanna
* «Visions of Johanna», sang av Bob Dylan
Gunnar Brostigen

**Gunnar Arnfinn Brostigen** (født 14. september 1930, død 26. mai 1993) var en norsk jazzmusiker (saksofon) og orkesterleder (jazz og korps).

Hans eget Gunnar Brostigens Big Band var fra starten i 1952 et av landets ledende i slutten av 50-tallet, mottaker av publikums ærespris i nasjonale mesterskap. Det besto av unge musikere som Frode Thingnæs på trombone, Jon Christensen på trommer, Bjørn Johansen på saksofon.

Han var fra 1960 til 1983 dirigent i varierte sammenhenger, blant annet i Østensjø skoles musikkorps fra 1960 og Østensjø Janitsjar 1968), samt var aktiv i det tidlige Oslo Swing Club (1982). Hans storband gjenoppstod (1982) og turnerte Nord-Dakota (1983) og Brostigen ble da æresborger av staten.

I 2001 overtok hans sønn, Jan-Frode Brostigen, ledelsen av Perfidia Storband i Tønsberg. Navnet ble deretter Brostigen Storband og senere Brostigen Funky Big Band. Bandet ble oppløst etter noen års virksomhet.

## Referanser
Soul Deep (film)

***Soul Deep*** er en norsk dokumentarfilm som kom ut i 2001. Filmen handler om ski og snowboard. Personene i filmen reiser rundt i Norge og utforsker nye bakker, hopp og stup. Til tross for sitt i utgangspunktet overflatiske emne, har *Soul Deep* en del filosofiske betraktninger om vintersporten. I henhold til Dagbladets omtale er «Snøkjørernes smule filosofiske betraktninger er ikke dypere enn at de lar seg fordøye uten strev for hjernevinningene»

Musikken inneholder veldig mange musikkspor fra grupper som Oslo Fluid, Lakki Patey, Euroboys, Paolo Vinaccia, The GetawayPeople, Chillinuts, Ethnobabes, Corvine, og Skanksters. Medvirkende er Stian Hagen, Hallgeir Homstvedt, Torbjørn Paulsen, Frode Grønvold, Jan Petter Solberg, Bjørn Mortensen. Regien er ved Sjur Paulsen og Eivind Drivflaadt.

## Referanser


## Eksterne lenker
*
Øyvind Brække

**Øyvind Brække** (født 25. august 1969) er en norsk jazzmusiker (trombone), komponist og orkesterleder, kjent fra en rekke samarbeid
og innspillinger, spesielt med storband.

Etter oppvekst i Bærum (der han spilte med Sandvika Storband) studerte han ved Jazzlinja (NTNU) (1991–93) og spilte i Trondheims-orkestre som 
Bodega Band og S. Møller Storband som han ledet.  Han etablerte det godtselgende og fremdeles aktive  The Source som har avstedkommet flere plateutgivelser (1992–).  Ellers harhan bidratt på flere titalls utgivelser med Didrik Ingvaldsen, Trondheim Jazzorkester, Ratataboo, Jazzmob,
Knut Kristiansen, Håvard Lund, Jacob Young, Trygve Seim, Dingobats, Sverre Gjørvad, Erlend Skomsvoll,
Come Shine, Crimetime Orchestra, Sharp 9, Norske Store Orkester, Trude Eick og Torbjörn Zetterberg.

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Kim René Elverum Sorsell

**Kim René Elverum Sorsell** (født 6. oktober 1988) er en norsk skihopper. Han representerer Ullensaker Skiklubb.

Han har deltatt i junior-VM hele fire ganger. Hans beste resultater kom i det siste mesterskapet han deltok i, i polske Zakopane i 2008. Der ble han nummer 6 i det individuelle normalbakkerennet. Han var også med på å ta fjerdeplass i lagkonkurransen, sammen med Kenneth Gangnes, Atle Pedersen Rønsen og Eirik Kjelstrup.	

Sorsell debuterte i verdenscupen 8. desember 2007 med en 43.-plass. Hans beste verdenscupresultat en 17.-plass fra et skiflygningsrenn i Oberstdorf i februar 2013.

Kim René Elverum Sorsell er sønn av den tidligere hopplandslagstreneren Ken Roar Elverum og Janne Sorsell.

## Resultater verdenscup

## Referanser


## Eksterne lenker
* 
* Artikkel i Rana Blad
Bergprekenen

**Bergprekenen**, også kalt **Jesu bergpreken**, er en av de mest kjente tekstene i Det nye testamente i Bibelen, hvor Jesus fra Nasaret gjennom en tale eller preken gir etisk undervisning om Guds rike og hva det betyr å være disippel. Jesu store tale står gjengitt i Matteusevangeliet kap. 5-7. Kortversjonen i Lukasevangeliet kap. 6,20-49 kalles Sletteprekenen.

## Innhold, betydning og innflytelse
Saligprisningene, lignelsen om lys og salt, bønnen «Vår far» («Fader vår»), «den gyldne regel» («nestekjærlighetsbudet») og lignelsen om huset bygd på fjell inngår alle i Bergprekenen. Talen innledes med de ni «saligprisningene» der Jesus priser de gruppene salige som mangler forutsetninger for å lykkes i denne verdenen.

I Lukasevangeliet 6,20 er talen rettet til de fattige:
:«*Salige er dere fattige, Guds rike er deres. Salige er dere som nå sulter, dere skal mettes*.»

Matteus har derimot tatt høyde for at kristendommen også skulle appellere til andre enn samfunnets fattige. Matteus 5,3 har derfor fått en tilføyelse, slik at «de fattige» er blitt «de fattige i ånden»:
:«*Salige er de som er fattige *'i ånden**, for himmelriket er deres.''»
og i 5,6 dreier sult seg om sult «etter rettferdighet»:
:«''Salige er de som hungrer og tørster **etter rettferdigheten*', for de skal mettes.*»

Bergprekenen er en viktig referanse i kristendommen og vestlig kultur, fordi den oppsummerer mye av Jesu lære. I tillegg har flere dagligdagse uttrykk som «ulv i fåreklær» og «perler for svin» sin opprinnelse i Bergprekenen. Den er således også en viktig språklig referanse.

## Geografi
Jesus gikk «opp i fjellet», som ikke henviser til noe spesielt fjell, men ifølge tradisjonen er det Eremos, like utenfor Kapernaum, som nå kalles Saligprisningsfjellet. Andre hevder at Karn Hattin, et fjell lenger syd, passer bedre med Bibelens beskrivelse.

## Referanser


## Se også
* Saligprisningene

## Eksterne lenker
*
A.K. Dolven

**Anne Katrine Dolven** (født 1953) er en norsk flermedial kunstner (lyd, film, bildekunst).

Hun utdannet ved *[[École des Beaux-Arts]]* i Aix-en-Provence/Paris og Kunstakademiet (1982–86), og har stilt ut og vært innkjøpt til en rekke viktige institusjoner internasjonalt. 

Hennes utsmykninger finnes blant annet i Borkenes videregående skole, Bamble videregående skole, Regjeringskvartalet i Oslo og Haukeland sykehus i Bergen. Dolven vant den internasjonale konkurransen om utsmykning av Stormen, Kulturkvartalet i Bodø som ble gjennomført av KORO. 

Dolven er bosatt på Kvalnes i Lofoten og Oslo. Hun har vært professor ved Kunstakademiet, Kunsthøgskolen i Oslo.

## Utmerkelser
* Fransk statsstipend (1978) 
* Statens kunstnerstipend (material, 1985) 
* DAAD-stipend Berlin (1987) 
* Statens etableringsstipend (1987) 
* Statens arbeidsstipend (1989–1991) 
* Vederlagsfondets stipend (1992,94,96,98) 
* Rune Brynestads Minnestipend (1999) 
* Fred-Thieler-Preis Berlin (2000)

## Referanser


## Eksterne lenker
Ludvig Skjerven

**Ludvig Petersen Skjerven** (født 1884 på Skjervum (Skjerven) i Vardal, død 1967) var ordfører i Vardal fra 1926 til 1928. Skjerven var Arbeiderdemokratenes siste ordfører i bygda. 

Ludvig Skjerven var sønn av *Peter* og *Lisa Skjerven*. Mora var født *Magnussen*. Han kjøpte nabogarden By i 1903, og ifølge bygdeboka forbedra han denne kraftig. I 1908 ble Skjerven gift med *Johanne Houth* (1887–1973).

I 1922 ble han valgt inn i herredsstyret og ble alt i sin første periode varaordfører. Bondepartiets Kristian Nyjordet ble ordfører. Men perioden etter tok Arbeiderdemokratene tilbake ordførervervet, og Skjerven fikk denne posten. I Vardal bygdebok karakteriseres Skjerven som "en av de dyktigste kommunemenn som Vardal har hatt". Det pekes blant annet på at ordføreren fikk gjennomført mange tiltak i kriseåra på 1920-tallet, uten at skatteprosenten ble satt vesentlig opp. Under Skjervens ledelse bygde Vardal kommune flere nye veier, de kjøpte skog, og i tillegg greide kommunen å betale ned på gjelda si. Etter at Arbeiderpartiet tok over ordførerposten i 1928, fortsatte Skjerven i herredsstyret til 1937.

Skjerven var engasjert på mange felt, blant annet for avholds- og ungdomssaken samt i sang og musikk. Han var også en av forkjemperne for bygdetunet Eiktunet, som ble bygd opp på 1950-tallet. Skjerven var museumslagets styreformann fra 1954 til 1960.

## Litteratur
* Lauvdal, Torgeir: *Vardal bygdebok III*, Vardal 1930, s. 241-242.
* Opplandsarkivets avskrift av kommunevalgresultater 
* Oudenstad, Halvard: *Eiktunet. 10-års beretning*, Vardal-Snertingdal museumslag 1964.
Borgeravis

En **borgeravis** er en avis hvor innholdet er et resultat av borgerjournalistikk.  I en borgeravis er innholdet brukergenerert og ikke produsert av en fast stab av profesjonelle journalister.

Eksempler på borgeraviser er: Wikinews, OhmyNews og iReport.com

## Referanser
Ingenting for Norge

***Ingenting for Norge*** er et samlealbum som ble utgitt i Bergen i 1982. Albumet dokumenterer fire band fra punkscenen i Bergen. Tittelen og coveret er en tidstypisk punk-kommentar til den norske kongen sitt valgspråk *[[Alt for Norge]]*, muligens inspirert av Sex Pistols sin harselas med den britiske dronningen.

## Historie

*Ingenting for Norge* er en pen og forseggjort LP som inneholder et gjennomført fanzine-lignende hefte som presenterer tekster og informasjon om bandene som spiller på platen. Første band på Side 1 er Allahrm. De er et melodisk rockeorientert band med tekster på nynorsk. Neste band er Terror som slekter mer på britisk punk. Side 2 åpner med Norrrske budeier som er et jenteband som spiller mid-tempo punk. Fader War avslutter skiva med sin kjappe og upolerte hardcore punk. 

*Ingenting for Norge* er mest kjent for Fader War sine bidrag. Spesielt utenfor Norges grenser har platen fått stor oppmerksomhet. Mye takket være det japanske punkbandet Disclose som spiller en cover av Fader War sin *Religiøs terror* på sin *Apocalypse Continues* EP (2004). 

Med bakgrunn i en feilaktig artikkel om norsk punk som sto på trykk i den amerikanske fanzinen Maximum RocknRoll #12, mars 1984 verserte det rykter og historier i utlandet om at Fader War også hadde gitt ut en 7" i tillegg til låtene på *Ingenting for Norge*. En slik 7" fra den perioden Fader War var et aktivt band eksisterer definitivt ikke. Men i 2006 ble Fader War sine låter fra *Ingenting for Norge* bootleget (antageligvis i USA) og gitt ut som en 7"EP med tittelen *Norway Hardcore 1982*.

*Ingenting for Norge*-LP-en er svært ettertraktet og har blitt en raritet forbeholdt platesamlere. Mye av grunnen er at den ble presset i et svært lavt opplag (1000 eksemplarer) med dårlig distribusjon og at også samlere utenfor Norge er interessert i den p.g.a. Fader War sine låter. 

På platen står det: "Betal ikke mer enn kr. 35,- for denne platen". Hvilket gjorde at de fleste forhandlere ikke ønsket å distribuere denne LP platen, som heller ikke var ment å være et kommersielt produkt.

## Sporliste
Tekst og melodi er av bandene Allahrm, Terror, Norrrske budeier og Fader War.
### Side 1
#«Vegspringar»
#**Fremført av [[Allahrm]]*.
#«Gi meg penger»
#**Fremført av [[Allahrm]]*.
#«Gigolo»
#**Fremført av [[Allahrm]]*.
#«Intro»
#**Fremført av [[Terror (band)|Terror]]*.
#«Krigshoder»
#**Fremført av [[Terror (band)|Terror]]*.
#«Police Terror»
#**Fremført av [[Terror (band)|Terror]]*.
#«Du klarer det hvis du vil»
#**Fremført av [[Terror (band)|Terror]]*.

### Side 2
#«Barn»
#**Fremført av [[Norske Budeier|Norrrske budeier]]*.
#«Levende»
#**Fremført av [[Norske Budeier|Norrrske budeier]]*.
#«Å være»
#**Fremført av [[Norske Budeier|Norrrske budeier]]*.
#«Bare en jævel»
#**Fremført av [[Fader War]]*.
#«Levende begravd»
#**Fremført av [[Fader War]]*.
#«Religiøs terror»
#**Fremført av [[Fader War]]*.
#«Kan du se de?»
#**Fremført av [[Fader War]]*.
#«På fest hos Jesus»
#**Fremført av [[Fader War]]*.

## Referanser
Ballsal

En **ballsal** er et stort rom som brukes ved ball. Tradisjonelt ble de fleste ball holdt på privat eiendom; mange herskapshus har derfor en ballsal, slik som Ringve gård ved Trondheim.

Provisoriske ballsaler krever et solid og slitesterkt gulv, slik som under det årlige operaballet i Wien, når auditoriet i Wiens operahus omdannes til en ballsal for denne ene kvelden i året. Da fjernes seterekkene, og det trekkes inn en ny gulvflate på nivå med scenen.

## Referanser
Patria AMV

**Patria AMV** (*Advanced Modular Vehicle*) er et pansret personellkjøretøy (PPK) åttehjulsdrift fra finske Patria, laget for å etterfølge Patria Pasi-serien. Senere ble det skilt ut en versjon med med sekshjulsdrift kalt Patria 6×6. Den første prototypen sto klar i 2001 og de første vognene ble levert til den finske hæren i 2003. Serieproduksjon startet i 2004.

## Historie og utvikling

Polens forsvar har bestil 313 AMV med 30 mm tårn fra Oto Melara og 377 vogner i andre konfigurasjoner.  Disse skal leveres mellom 2004 og 2013.  Noen av de polske kjøretøyene brukes i Afghanistan.  De polske kjøretøyene kalles **KTO Rosomak** («jerv») i polsk tjeneste.

Den finske hæren har bestil 24 AMVer med AMOS bombekastersystemer og 62 AMVer med Protector RWS fjernstyrt våpenstasjon fra Kongsberg Defence & Aerospace.  Disse er satt opp med enten M2 Browning maskingevær i 12,7 mm eller Heckler & Koch GMG granatkaster. Disse kjøretøyene kalles **XA-360** i finsk tjeneste.

## Teknisk
Kjøretøyet finnes i en rekke varianter som pansret personellkjøretøy, bombekasterbærer, ambulanse og kanonpanserjager.  AMV er modulært oppbygget, og kan settes opp med forskjellige våpen, sensorer og sambandssystemer. Det viktigste kjennetenget på AMV er modulær design, som gjør at forskjellige våpen, sensorer og sambandsutstyr kan monteres på det samme basiskjøretøyet. Det finnes tegninger på PPK-versjoner, sambandsbærere, ambulanser og forskjellige varianter for ildstøtte med bombekastere og kanoner.

AMV er minebeskyttet opp til 10 kg TNT.

## Varianter

;Polen: Den polske hæren har bestilt 313 AMV med 30 mm maskinkanon fra italienske Oto Melara og 377 AMV i forskjellige andre utgaver. Leveranser skal foregå mellom 2004 og 2013.

;Slovenia: Det slovenske forsvarsdepartementet meldte 12. juni 2006 at den slovenske hæren skal bruke 136 Patria AMV.

## Referanser


## Eksterne lenker
* 
* Produsentens hjemmeside
* AMV hos Army Technology (engelsk)
* AMV XC-360P hos army-guide.com (engelsk)
Fagerfjell

**Fagerfjell** er et fjellområde på østsiden av Blefjell i Flesberg kommune i Buskerud fylke. Det ligger cirka 45 minutter fra Kongsberg. Toppen ligger 794,5 meter over havet.

Det har blitt bygd et skisenter ved Sandvatnet ble åpnet i 1969 på østsiden av Fagerfjell, om lag 650 moh. Det har tre skiheiser og sju nedfarter.

## Referanser




## Eksterne lenker
* fagerfjell.no 
* Om sameiet Fagerfjell
Kristian Kjøndal

**Kristian Bredvei Kjøndal** (født 1985) er en norsk profesjonell pokerspiller fra Tjølling i Larvik.

I 2007 ble han nummer fire av 706 spillere i European Poker Tour (EPT) i Monte Carlo. Et halvår senere kom Kjøndal på tredjeplass i EPT i Praha.

Kjøndal var nominert i klassen «beste live-spiller» da PokerStars skulle kåre Skandinavias beste pokerspillere.

Per 2026 er han adjunkt ved Hunstad ungdomsskole.

## Referanser


## Eksterne lenker
*
Sponson

**Sponson** er pongtonger som bygges på begge sider av et fartøy, som regel for å kompensere for tapt stabilitet ved ombygging, som ekstra beskyttelse eller for ekstra plass til utstyr. 
Sponsons blir bygd på flere måter, avhengig av hva som er hovedmålet for disse. Når sponsons blir bygget på, går fartøyets vannmotstand opp, og man kan derfor regne med et fartstap. 

Sponsons brukes også på kanoer, kajakker, helikoptre eller sjøfly.
Kristian Nyjordet

**Kristian Nyjordet** (født 25. juli 1858 på *Nyjordet* i Vardal, død 13. januar 1927) var ordfører i Vardal fra 1922 til 1925. Nyjordet representerte Bondepartiet. Han ble valgt til ordfører etter loddtrekning med Arbeiderdemokratenes kandidat, Ludvig Skjerven.

Kristian Nyjordet var sønn av småbruker *Mathias Christiansen Nyjordet* og *Berthe Olsdatter*. I *Vardal bygdebok* karakteriseres han som en driftig mann, som hadde klatra økonomisk og sosialt: "Han arbeidet sig op fra å kalle ingen ting til å bli velstandsmann". Nyjordet hadde kjøpt garden Napstad, i tillegg til at han dreiv som blikkfabrikant. Han var gift med *Mathea Skjellerud*.

Da han ble ordfører, hadde han i lengre tid vært politisk aktiv. Med unntak av perioden 1919-1922 hadde han sia 1902 sittet i Vardals herredsstyre. Nyjordet hadde mange tilltsverv; han var blant annet overformynder i Vardal. Han var også religiøst interessert og medlem i styret til Viken kristelige ungdomsskole.

## Referanser


## Kilder
* Lauvdal, Torgeir: *Vardal bygdebok III*, Vardal 1930, s. 241.
* Opplandsarkivets avskrift av kommunevalgresultater
Kompleks konjugasjon

Et **komplekskonjugat** er resultatet av en operasjon på et komplekst tall. I det komplekse tallsystemet innebærer konjugering å avbilde tallet som dets speiling om den reelle aksen. Komplekskonjugatet av et tall \ z = a + bi betegnes med \bar{z} eller z^*\, og kan defineres som

:\bar{z} = \overline{a+bi} = a - bi\quad a,b\in \mathbb{R}

eller i polarkoordinater

:\overline{z}=\overline{re^{i\theta}}=re^{-i\theta} \quad r\in \mathbb{R} \quad \theta \in [0,2\pi]

## Egenskaper
Følgende gjelder for alle komplekse tall \ z og \ w

: \overline{(z + w)} = \overline{z} + \overline{w} \!\ 

: \overline{(zw)} = \overline{z}\; \overline{w} \!\ 

: \overline{\left({\frac{z}{w}}\right)} = \frac{\overline{z}}{\overline{w}}  om w\neq 0\,

: \overline{z} = z \!\  om og bare om z er et reelt tall.

: \left| \overline{z} \right| = \left| z \right|

:  \arg( \overline{z} ) = -\arg(z) 

: {\left| z \right|}^2 = z\overline{z}

: z^{-1} = \frac{\overline{z}}{\ \left| z \right|^2} om z\neq 0\,

Komplekskonjugering er et av de enkleste eksemplene på en ikke-analytisk funksjon.
Marion

**Marion** er et kjælenavn for kvinnenavnet *[[Maria]]*, som har usikker opprinnelse og betydning. Marion brukes også som mannsnavn, men mer sjelden.

## Utbredelse
*Marion* var et populært jentenavn i USA fra 1910-årene til 1920-årene.

Jentenavnet *Marion* var populært i England fra 1920-årene til 1950-årene.

*Marion* brukes i dag hovedsakelig som kvinnenavn, men er også en del brukt som mannsnavn blant annet i USA.

|}

|}

## Kjente personer med navnet
Personene i listen er ordnet kronologisk etter fødselsår.
* Marion Jones Farquhar (1879–1965), amerikansk tennisspiller
* Marion Davies (1897–1961), amerikansk filmskuespiller
* Marion Dönhoff (1909–2002), tysk journalist og sakprosaforfatter
* Marion Pritchard (1920–2016), nederlandsk-amerikansk sosialarbeider og psykoanalytiker
* Marion Ramsey (1947–2021), amerikansk skuespiller
* Marion Hagen (f. 1970), norsk forfatter
* Marion Cotillard (f. 1975), fransk skuespiller
* Marion Jones (f. 1975), amerikansk friidrettsutøver
* Marion Ravn (f. 1984), norsk artist
* Marion Bartoli (f. 1984), fransk tennisspiller
* Marion Maréchal (f. 1989), fransk politiker og jurist

## Referanser


## Eksterne lenker
*
Brake for Nobody

***Brake for Nobody*** er et studioalbum av Barbie Bones, utgitt av EMI i 1990. Sangene ble skrevet og produsert av Yngve Sætre og Dag Igland, bortsett fra to spor som ble produsert av Roli Mosimann. Platens omslag ble laget av Dag Igland.

## Sporliste

# «Submarine Soul»
# «Fruit Machine»
# «Dinosaur Jesus»
# «Pink Elephant Song»
# «Shake Me Hip»
# «Napalm Baby Light My Fire»
# «Burgerfurking»
# «Worldwide & Eleswhere»
# «Swamp Surf»
# «Kiss Bang Baby»
# «Electroluxury»
# «Dog»
# «Your Concrete Shoes Are Running Wild»
# «Nunchacu Nuns»
# «I'd Rather Go Crazy»

## Medvirkende
### Barbie Bones
* Yngve Sætre – Vokal, låtskriver, produsent
* Dag Igland – Gitar, låtskriver, produsent 
* Sveinung Igesund – Tangenter
* Rune Kogstad – Slagverk
* Espen Lien – Bass
### Øvrige
* Mari Wendelbo - bakgrunnvokal på *Fruit Machine* og *Worldwide & Elsewhere*
* Kjersti Bergesen - bakgrunnvokal på *Shake Me Hip*
* Geir Luedy Andersen - bass på *Shake Me Hip* og *Swamp Surf*
* Renn Loa - bakgrunnvokal på *Worldwide & Elsewhere*
* Roli Mosimann - produsent på *Fruit Machine*
* Morten Lund - mastering 
* Out of Control Productions - fotograf/coverdesign

## Eksterne lenker
Olav Torvund

**Olav Torvund** (født 15. juni 1955 i Porsgrunn) er en norsk jusprofessor ved Universitetet i Oslo. Han er kjent for sine studier av rettsinformatikk, herunder elektronisk handel. Han er også aktiv blogger og aktivist for bedre fremkommelighet for sykkel i norske byer. 

## Liv og virke
Torvund studerte rettsvitenskap til cand.jur. (1983) ved Universitetet i Oslo og ble deretter ansatt som førsteamanuensis ved universitetet. Han tok doktorgraden dr.juris. (1993) og ble i november 1994 utnevnt til professor i formuerett ved det juridiske fakultet.
 
Som en av de første ved Universitetet i Oslo, begynte Torvund å publisere forelesningene digitalt for sine studenter. Han har i tillegg laget redigerte «radioforelesninger» som gir innføringer i kjøpsrett, pengekravsrett og opphavsrett og til jusstudiet som er publiserte som podcast på hans blogg  og i iTunes som er tilgjengelige for alle. Forelesningen hans for UDI om «Juss og teknologi» ble publisert på YouTube. Under koronapandemien spilte Torvund inn to videoforelesningsserier om henholdsvis *opphavsrett* og *ytringsfrihet og medieregulering*. Begge forelesningsseriene er tilgjengelige på YouTube.

Torvund uttaler seg ofte til media i forbindelse med saker som berører opphavsrett, i tillegg til saker om pengekravsrett og betalingsformidling.

Fra 2010 til 2013 var han partner i Bing Hodneland advokatselskap DA.

Torvund har utgitt hobbybøker om blues og gitarspill og er i tillegg opptatt av sykling.

## Bibliografi
Torvund har publiserer flere vitenskapelige artikler. Han har også gitt ut følgende bøker:

* *Formueretten i informasjonssamfunnet*, (Universitetsforlaget, 2022) ISBN 9788215065304
* *Ytringsfrihet og medieregulering*, (Universitetsforlaget, 2020) ISBN                 9788215032955
* *Innledning til jusstudiet*, (Universitetsforlaget, 2017) ISBN 9788215023953
* *Opphavsrett for begynnere*, 2.utg (Universitetsforlaget, 2019) ISBN 9788215032948
* *Yulex 2006*, (Unipub forlag, 2006), sammen med Kirsti Pettersen
* *Kultur-produksjon, distribusjon og konsumsjon*, (Høyskoleforlaget, 2002), sammen med Øivind Storm Bjerke og Svein Bjørkås 
* *Kontraktsregulering. IT-kontrakter*, (Universitetsforlaget, 1997) (Elektronisk utgave hos Nasjonalbiblioteket.)
* *Pengekravsrett* (1997) (Elektronisk utgave hos Nasjonalbiblioteket.)
* *Å studere jus. Innføring i privatrett grunnfag* (1996) (Elektronisk utgave hos Nasjonalbiblioteket.)
* *Betalingsformidling i et rettslig perspektiv* (1993) – doktoravhandlingen til dr.juris.-graden (Elektronisk utgave hos Nasjonalbiblioteket.)
* *Lov om verdipapirsentral med kommentarer* (TANO, 1987) (Elektronisk utgave hos Nasjonalbiblioteke.)
* *Veiledning i å løse juridiske oppgaver* (1993) (Elektronisk utgave hos Nasjonalbiblioteket.)
* *Blues Gitar* (Folkeuniversitetet, 1990)

## Referanser


## Eksterne lenker
* 
* Olav Torvunds blogg. Fleste artikler om opphavsrett, sykling og Languedoc
* Torvunds gitarnettsted

* @olavtorvund på Twitter
Bankhvelv

Et **bankhvelv** er et forsterket brann- og tyverisikkert rom i en bank til oppbevaring av viktige papirer og verdisaker. Moderne bankhvelv inneholder typisk flere bankbokser, i tillegg til oppbevaringsplass for kassererens kontanter fra kasseapparatet, og andre verdifulle aktiva tilhørende banken eller kundene. Hvelv er også vanlige i andre bygninger hvor det oppbevares verdisaker, slik som postkontorer, store hoteller og visse statlige departementer.

## Lignende tjenester

* Postboks, en adresserbar og låsbar postkasse som leies fra et postkontor

## Se også

* Oppbevaringsskap, et lite oppbevaringsrom, av og til låsbart
* Pengeskap (sikkerhetsskap, safe), et låsbart skap for å sikre verdifulle gjenstander
* Våpenskap, oppbevaringsskap for skytevåpen
Margaret Weis

**Margaret Edith Weis** (født 16. mars 1948 i Independence i Missouri) er en amerikansk forfatter av fantasylitteratur. Hun er, sammen med Tracy Hickman, en av skaperne av Dungeons & Dragons-settingen *[[Dragonlance]]* og har skrevet en rekke forskjellige bøker satt i denne settingen. 

Hun fullførte utdannelsen ved University of Missouri og lever i dag i sør-Wisconsin. Hun fullførte nylig den tredje boka i *[[Dragonvarld]]*-trilogien, *Master of Dragons*.

## Referanser

## Eksterne lenker
*
Første gang jeg døde

***Første gang jeg døde*** (lansert 18. mars 2008) er verdens første komplette roman som utelukkende skal utgis som lydbok. Den er beregnet for mobiltelefon og gis ut av forlaget Grieg Lyd, som har spesialisert seg på litcast. *Første gang jeg døde* er en kriminalthriller av Andreas Markusson. Det tar 10 timer å lytte gjennom romanen, som inntil videre bare kan lastes ned til mobiltelefoner med avtale med Telenor. Romanen koster 150 kroner, som betales over mobiltelefonen. 

## Eksterne lenker
* Per Kristian Bjørkeng: Nå kan du si hallo til litcast Artikkel i Aftenposten kultur 10. mars 2008 side 6-7
Supermassivt sort hull

Et **supermassivt sort hull** er et sort hull med en masse på 105 til 1010 (hundre tusenvis til flere titalls milliarder) solmasser. Det er sannsynlig at noen, for ikke å si alle galakser (inkludert Melkeveien) har et supermassivt sort hull i midten. Det er også trolig at to hull kan «samarbeide» i midten av en galakse i en kort periode.

## Sammenliknet med mindre sorte hull

Supermassive sorte hull har egenskaper som skiller dem fra mindre sorte hull. Gjennomsnittstettheten til et supermassivt sort hull kan være veldig liten. Den kan faktisk være mindre enn tettheten til vanlig luft.

## Dannelse

Det er mange teorier om hvordan sorte hull av denne størrelsen dannes. Den mest åpenbare er at et vanlig hull har utvidet seg. En annen teori er at stjernestøv med flere hundre tusen solmasser danner en kjempestjerne. Stjernen vil kollapse direkte inn i et sort hull uten en supernovaeksplosjon. Da blir ikke massen skutt ut i rommet eller etterlate seg et sort hull som en rest. Det sorte hullet er alt som blir etterlatt.
Det som er vanskelig med å forme et supermassivt sort hull er at det trenger nok masse samlet på et lite nok volum. Det trenger også veldig lite vinklet fremdrift.

## Supermassive sorte hull utenfor Melkeveien

I mai i 2004 bekjentgjorde Paolo Padovani og hans samarbeidere deres oppdagelse av 30 supermassive hull utenfor Melkeveien som tidligere var ukjente. Oppdagelsen viste også at det er minst dobbelt så mange sorte hull av denne typen enn man trodde før. Den teori som er mest sannsynlig i dag er at alle galakser har et supermassivt sort hull i midten. De fleste er «inaktive» og ikke tiltrekker seg særlig mye masse. 
8. januar 2008, ble et sort hull med den største massen vi har sett hittil, oppdaget. Det har ca. 1.8x1010 solmasser, og er kjent som OJ287.

## Referanser
Norske Trekkspilleres Landsforbund

**Norske Trekkspilleres Landsforbund (NTL)** (etablert 17. oktober 1971) er en norsk musikkorganisasjon for trekkspillere. Blant initativtagerne var Aage Grundstad. 
Det har drøyt 3000 medlemmer (fordelt på fylkeskretser), hvorav 200 er rene orkestre.
Det arrangerer årlige distriktsmesterskap i februar som leder til den årlige *NM på trekkspill*, som de senere år har vært arrangert i 
Bergen (2000),
Seljord (2001),
Hønefoss (2002),
Tromsø (2003),
Malm (2004), 
Lillehammer (2005), 
Bodø (2006), 
Bø i Telemark (2007) og 
Sandnes (2008).
Forbundet deler også ut en æresmedlemskap som blant annet innehas av den mangeårige president i NTL, Birger Østbye, Arnstein Johansen, Arild Formoe.
NTL  utgir publikasjonen «Trekkspillnytt» (5 nummer årlig).

## Referanser
Årets gasellebedrift

**Årets gasellebedrift** er en utmerkelse som deles ut av *[[Dagens Næringsliv]]* i samarbeid med Dun & Bradstreet. Det kåres det *Dagens Næringsliv* kaller «gasellevinnere» blant «gasellebedrifter» i fem regioner, Midt, Nord, Sør, Øst og Vest, tidligere i samtlige av Norges fylker. Regionvinnerne konkurrerer samtidig om utmerkelsen «årets gasellebedrift» eller «årets gaselle». Utmerkelsen ble første gang utdelt i 2003.

## Årets gasellebedrift
* 2004 24SevenOffice
* 2005 Q-Meieriene
* 2006 Eurovita
* 2007 Ulstein Design
* 2008 Wavefield Inseis
* 2009 Toolpack
* 2010 3d-Radar
* 2011 ChillNorway 
* 2012 Totaltek Offentlige Prosjekter
* 2013 Eco-1 Bioenergi AS
* 2014 Skye Consulting
* 2015 
* 2016 Norsk Oppdrettsservice
* 2017 Letsea
* 2018 Eide Fjordbruk
* 2019 Akvafuture AS
*2020 E Plug
*2021 Nidaros Shipping
*2022 Roest
*2023 Solcellekraft AS
*2024 Pixii

## Krav til bedriftene
* At det er 4 år eller mer siden bedriften ble etablert
* At bedriften skal ha hatt omsetningsvekst de siste 4 årene
* At omsetningen skal være mer enn doblet de siste 4 årene
* At bedriften har hatt positivt driftsresultat i alle de siste 4 årene

## Referanser


## Eksterne lenker
* Om gasellebedrifter hos Dagens Næringsliv
Robert M. Price

**Robert M. Price** (født 7. juli 1954 i Mississippi) er en amerikansk professor i teologi. Han er først og fremst kjent som profilert skeptiker og ateist og har utgitt en rekke bøker og artikler om religiøse temaer.

Price har doktorgrad i både teologi (Drew University, 1981) og i Det nye testamente (Drew University, 1993). I bøker som *Deconstructing Jesus*, *The Incredible Shrinking Son of Man* og *Jesus is Dead* tar Price et oppgjør med kristen fundamentalisme og gir uttrykk for en skeptisk holdning til kristendommen. Han har bidratt til å popularisere vanskelig stoff om gnostisismen og setter spørsmålstegn ved om Jesus er en historisk person.

## Bibliografi (ufullstendig)
#Deconstructing Jesus (2000)
#The Incredible Shrinking Son of Man (2003)
#The Da Vinci Fraud: Why the Truth Is Stranger than Fiction (2005)
#The Pre-Nicene New Testament (2006)
#Jesus is Dead (2007)
#Jesus Christ Superstar: the Making of a Modern Gospel (2007)

## Referanser

## Eksterne lenker
*